**Pro gradu -tutkielman ohjaussopimus**

**opiskelijan ja ohjaajan välillä (Liikunnan yhteiskuntatieteet)**

Pro gradu -tutkielman tekeminen on prosessi, jonka onnistunut toteuttaminen vaatii yhteisesti sovittuja pelisääntöjä sekä ohjaajan että opiskelijan taholta. Yhteisesti sovituista pelisäännöistä muodostuu opiskelijan ja ohjaajan välinen ohjaussopimus, johon molempien osapuolien tulee sitoutua koko ohjausprosessin ajaksi. Ohjaussopimus solmitaan ennen pro gradu -tutkielman aloittamista. Tiedekunnalla on yleinen pro gradu -tutkielman ohjesivu, johon opiskelijan on tärkeää tutustua ennen opinnäytetyön aloittamista <https://www.jyu.fi/sport/fi/opiskelu/opiskelijan-ohjeet/opiskelu/pro-gradu-tutkielma-1>.

Ohjaussopimuksen osa-alueet, joista sovitaan ennen tutkielman aloittamista:

**1. Tutkielman aineisto (ympyröidään yksi kohdista A–C)**

1. Opiskelija tekee tutkielmaansa omasta aiheesta. Mikäli tutkielma edellyttää eettisten lausuntojen hakemista, opiskelija vastaa niistä yhdessä ohjaajan kanssa. Opiskelija on vastuussa aineistonsa keräämisestä kokonaisuudessaan.

Opiskelija tekee tutkielmansa tiedekunnan tutkimusprojektissa. Tässä projektilla tarkoitetaan tutkimuskokonaisuutta, joka on jo alkanut, ja jolla jo on tai jolle tullaan tarvittaessa hakemaan eettisen toimikunnan lausunto. Projektissa opinnäytetyön aihe voi kohdistua jo kerättyyn aineistoon, jolloin opiskelija osallistuu projektityöskentelyyn etukäteen sovittavalla tuntimäärällä, maksimissaan 100 tunnin ajan (esimerkiksi aineiston keruuseen ja analysointiin liittyvät tehtävät, tutkimusryhmän kokoontumiset, muut avustavat tehtävät). Tällä tavoin opiskelija saa monipuolisen kuvan tutkimuksen teon eri vaiheista. Ohjaajan kanssa sovitaan etukäteen tämän projektityöskentelyn luonne ja siihen käytettäväksi arvioitu aika.

Aineiston käsittelyyn saattaa liittyä salassapitovelvollisuus ja luottamuksellista tietoa sisältävän materiaalin säilytys. Tällöin aineiston käytöstä ja säilytyksestä sovitaan tarkemmin tapauskohtaisesti yhdessä ohjaajan/projektinjohtajan kanssa (mahdollisesti erillinen aineistosopimus). Opiskelija saa aineiston käyttöönsä tutkielman tekemistä varten ennalta sovituksi ajanjaksoksi. Mikäli tämä aika uhkaa ylittyä, on opiskelijalla velvollisuus ottaa yhteyttä ohjaajaan ja sopia mahdollisuudesta uuteen aikatauluun. Muussa tapauksessa opiskelija menettää oikeutensa aineiston käyttöön ja graduprosessi päättyy kyseessä olevan aineiston osalta. Lisäksi ohjaajalla/tutkimusryhmällä on oikeus jatkaa raportointia aineistosta omissa nimissään niin halutessaan. Jos opiskelija on saanut tutkielmansa tekemistä varten valmiin tutkimusaineiston, sen käyttöoikeus päättyy tutkielman valmistumisen jälkeen, ellei muuta ole yhteisesti sovittu.

**Projekti, jossa opinnäytetyö tehdään:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Projektin johtaja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. Opiskelija tekee opinnäytetyön yhteistyössä ulkopuolisen tahon kanssa (esim. yritysyhteistyö). Opiskelijan tulee hyvissä ajoin sopia asiasta ja käytännön toteutukseen liittyvistä kysymyksistä kyseisen tahon kanssa, tarvittaessa ohjaajan avustamana. Mikäli tutkielma edellyttää eettisten lausuntojen hakemista, opiskelija vastaa niistä yhdessä ohjaajan kanssa. Käyttäessään ulkopuoliselta taholta saamaansa tai hankittua aineistoa opiskelija ymmärtää, että hänellä on vastuu yhteydenpidosta ulkopuoliseen tahoon ja lopullisen työn luovuttamisesta ulkopuolisen tahon käyttöön. Yliopisto ei maksa korvausta ulkopuoliselle taholle sen mahdollisesti suorittamasta työstä tai pro graduun käyttämästä ajasta.

**Ulkopuolinen taho:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Tahon edustaja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**2. Opinnäytetyön julkaiseminen**

Syventävien opintojen tutkielmat ovat julkisia opinnäytteitä ja ne tallennetaan JYX-julkaisuarkistoon. Jos opiskelijan käyttämästä aineistosta, joka voi olla osa laajempaa tutkimusaineistoa, on tavoitteena kirjoittaa tieteellinen artikkeli tutkielman valmistumisen jälkeen, on opiskelijan ja ohjaajan tärkeää sopia yhteisesti aikaraja tälle kirjoitusprosessille (esim. 6 kk tutkielman valmistumisen jälkeen). Jos tämän yhteisesti sovitun aikarajan jälkeen julkaistavaksi lähetettävää artikkelikäsikirjoitusta ei ole syntynyt, niin ohjaaja tai muu tutkimusryhmän jäsen voi kirjoittaa artikkelin niin, että on itse ensimmäisenä kirjoittajana ja opiskelija kanssakirjoittajana. Julkaisun tekijyydessä noudatetaan Jyväskylän yliopiston julkaisueettisiä periaatteita, joka noudattaa niin sanottua Vancouver-protokollaa. Periaatteissa sanotaan: ”Tutkimusryhmän jäsenellä on oikeus saada nimensä julkaisun tekijäksi mikäli hän täyttää kaikki seuraavat kolme ehtoa: 1) hän on ollut merkittävä tekijä (substantial contribution) tutkimussuunnitelman luomisessa ja suunnittelussa tai aineiston tuottamisessa tai aineiston analyysissä ja tulkitsemissa ja 2) hän on osallistunut artikkelin tai monografian kirjoittamiseen tai kriittisesti muokannut sen tieteellistä sisältöä ja 3) hän on hyväksynyt lopullisen version julkaistavaksi.” Kirjoittajuudesta tulee sopia etukäteen opinnäytetyön tekijän ja koko tutkimusryhmän kanssa.

**3. Ohjaukseen varattu aika ja ohjausmuodot**

Pro gradu -tutkielman ohjaukseen varataan aikaa yksi lukuvuosi. Lukuvuoden ylittäviin aikatauluihin vaaditaan erityiset perusteet ja niistä tulee sopia ohjaajan ja opiskelijan välillä yhteisesti ennen prosessin aloittamista. Ohjaajan taholta tällaisen poikkeamisen syy voi olla esimerkiksi tutkimushankkeen aikataulu (esim. aineiston valmistumisen viivästyminen) ja opiskelijan taholta esimerkiksi ulkomailla opiskelu kesken opinnäytetyöprojektin. Pro gradu -seminaarien alussa ohjaaja selventää opiskelijalle ohjauksen periaatteet ja ohjauskäytännöt. Pro gradu -seminaareja on lukuvuodessa yhteensä 40 tuntia per ryhmä. Opiskelijalta odotetaan läsnäoloa ja aktiivista osallistumista seminaareihin. Tilanteissa, joissa opiskelija on estynyt osallistumaan seminaariin, opiskelija ottaa ohjaajaan yhteyttä ja sopii korvaavasta suoritustavasta. Ohjaajalle on allokoitu yksilöohjaukseen, tutkielman lukemiseen ja arviointiin enintään 20 tuntia opiskelijaa kohti (tai opiskelijaparia kohti, mikäli opinnäyte tehdään parityönä).

**4. Opinnäytetyön aihe ja ohjaajat**

**Opinnäytetyön aihe:**

**Tiivistetty työsuunnitelma (esim. tutkielman tavoitteet, käytettävät menetelmät, aikataulu):**

|  |
| --- |
|  |

**5. Opiskelijan ja ohjaajan vastuut**

Pro gradu -tutkielma on opinnäytetyö, jossa opiskelija perehtyy tieteelliseen tutkimustyöhön liikunnan yhteiskuntatieteiden tutkimusalalla. Opinnäytetyön ohjaus tapahtuu pääsääntöisesti seminaarissa, jossa opiskelija esittelee seminaariryhmälle vaiheittain oman työnsä etenemistä. Opiskelija työskentelee itsenäisesti, oma-aloitteisesti ja tavoitteellisesti ohjaajan tukemana ja joissain tapauksissa osana tutkimusryhmää. Seminaarissa opiskelija toimii vertaistukena ja opponenttina opiskelijakollegoilleen. Vastuu opinnäytetyön etenemisestä ja laadusta on ensisijaisesti opiskelijalla. Opiskelijalta edellytetään aktiivista osallistumista seminaariin. Oman jaksamisen ja hyvinvoinnin kannalta opiskelijan on syytä huomioida aikataulujensa suunnittelussa, että 30 opintopisteen laajuinen työ vastaa yhden lukukauden kokopäivätyötä ja vaatii aikaresurssia erityisesti aineiston keruuvaiheessa.

**Opiskelija** sitoutuu

* tulemaan valmistautuneena ohjaukseen (ohjauksessa käsiteltävä materiaali toimitetaan ohjaajalle yhteisesti sovittuun ajankohtaan mennessä)
* olemaan sovitusti yhteydessä ohjaajaan
* etenemään sovitun aikataulun mukaan
* tutustumaan (seminaareissa annettavan ohjeistuksen mukaisesti) muiden opiskelijoiden töihin, valmistautuen antamaan palautetta muille opiskelijoille osana seminaarityöskentelyä

**Opiskelija (rasti ruutuun):**

□ Opiskelija on keskustellut ohjaajan kanssa, mitä on hyvä tieteellinen käytäntö, hän on perehtynyt oma-aloitteisesti asiaan ja noudattaa voimassaolevaa yliopiston ja TENK:n eettistä ohjeistusta <https://www.jyu.fi/fi/tutkimus/tutkimusetiikka> ja <http://www.tenk.fi/>

□ Opiskelija noudattaa tietosuojaohjeita: kaikki henkilöitä tunnistava kirjallinen tai atk-aineisto on suojattava. Projekteilla voi olla omia sopimuksia, joissa aineiston käytöstä sovitaan, mutta opiskelija tiedostaa, että lähtökohtaisesti aineistoa käsitellään yliopiston suojatussa verkossa. Luovutettua tutkimusaineistoa ei saa tallentaa yleisille tietokoneille.

□ Opiskelija ymmärtää, että kaikkien tutkimusta tekevien tulee ehdottomasti noudattaa vaitiolovelvollisuutta. Mitään tietoja ei saa luovuttaa ulkopuolisille.

□ Opiskelija ottaa huomioon jo työn aloittaessaan, että lopullinen työ tarkastetaan myös plagioinnin

tarkistusohjelmassa <https://www.jyu.fi/hallinto/rehtori/intra/plagiointipaatos/at_download/file>.

□ Opiskelija sitoutuu noudattamaan sovittua suunnitelmaa ja aikataulua.

□ Opiskelija noudattaa työssä Tuula Tutkija -mallipohjaa <https://www.jyu.fi/sport/fi/opiskelu/opiskelijan-ohjeet/opiskelu/pro-gradu-tutkielma-1>

□ Opiskelija on keskustellut ohjattavan ja ohjaajien oikeuksista ja velvollisuuksista sekä

tutkielman julkaisemisesta opinnäytetyönä tekijänoikeuskysymykset mukaan lukien.

Ohjaajalla on vastuu tukea opiskelijaa opinnäytetyön kaikissa vaiheissa antamalla palautetta ja neuvoja tieteellisestä työstä. Työskennellessä osana tutkimusryhmää opiskelijalla on oikeus saada tukea myös tutkimusryhmältä sovitusti. Mahdollisesta erityisestä menetelmäohjauksesta tulee sopia erikseen tapauskohtaisesti. Ohjaajan tai tutkimusryhmän muiden jäsenten velvollisuuksiin ei kuitenkaan kuulu työn tekeminen opiskelijan puolesta opinnäytetyön missään vaiheessa. Mikäli työlle on nimetty kaksi ohjaajaa, ohjaajien välinen työnjako ja ohjauksen vastuualueet tulee sopia ja kirjata tähän dokumenttiin. Ohjaajien tulee sopia opiskelijan kanssa työskentelyn tavoitteista ja ajankäytöstä. Opinnäytetyön suunnittelussa ohjaajien tulee huomioida, ettei työn määrä ole liiallinen. Ohjaajien tulee keskustella opiskelijan kanssa opiskelijan omista odotuksista ja oppimistavoitteista opinnäytetyössään sekä myös ohjaajien odotuksista opinnäytetyöprosessissa.

**Ohjaaja/ohjaajat sitoutuvat**

* tulemaan valmistautuneena ohjaukseen (on perehtynyt ohjauksessa käsiteltävään materiaaliin)
* antamaan sovitussa aikataulussa suullista ja/tai kirjallista palautetta
* tukea ohjauksellaan työn valmistumista määräajassa

**Opinnäytteelle nimetyt ohjaajat:**

Ohjaaja 1 (pääohjaaja): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pääohjaaja on vastuussa opinnäytetyön laadusta ja volyymistä. Opinnäytetyön laskennallinen opintopistemäärä on 30 op. Pääohjaaja on vastuussa siitä, että opiskelijan valmistuminen ei veny opinnäytetyön ohjauksen takia.

Ohjaaja 2 (kirjataan, jos käytössä):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Toisen ohjaajan vastuut kirjoitetaan tähän (esim. menetelmäohjaaja):

Jyväskylässä \_\_\_\_\_/\_\_\_\_\_/\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Opiskelijan Etunimi Sukunimi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Ohjaajan Etunimi Sukunimi 2. Ohjaajan Etunimi Sukunimi

Oppiaineen professorin hyväksyntä (jos eri kuin ohjaaja/t edellä)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Professorin Etunimi Sukunimi